لبارح درت استطلاع رأي في حسابي الشخصي علی انستغرام ، كان السؤال فيه واش تتشوف ناس حداك محتارمين اجراءات السلامه الصحيه ديال كورونا ، شارك في هاد الاستطلاع كثر من الف شخص ،  منهم تيقولو بلي حتی حد في المحيط ديالهم ما تيحتارم اجراءات السلامه ، هاد الرقم اعتقد مهم وقدر اعطينا نظره جيده علی كيفاش الوضع غادي في عموم تعامل المغاربه مع الوباء حالياً 
زيد علی ذالك الحمد الله ازيد من  مليون مغربي دار اللقاح مليون دارو الجرعتين بجوج وهذا مجهود كبير يشكر عليه الناس الواقفين علی العمليه  
وأعتقد لهاد السبب عدد الوفيات بالمرض نقصت بزاف علی شحال هادي ، ليوم مثلاً كين حاله وحده الله ايرحمها ، الحمد لله ونقصت الدعوه 
دابا السؤال علاش مزال الامور مزيره كيفما قبل ؟ علما انه الاستطلاع لي درت تي بين انه والو قليل لي محتارم  اجراءات السلامه و رغم ذالك الوضع في تحسن  كيتفهم انه الوباء خفاف عدنا و الله أعلم  زيد علی ذلك في رمضان تنشرو اخبار انه غادي ايخفافو الاجراءت و المحلات غادي ايبقاو حالين تيل  ديال الليل ، لانه اقتصادياً ناس عيات 
بصراحه تنقلب غير علی المنطق لي تيفكرو بيه المسؤولين حالياً لي بيه خلاو الوضع مزال مزير نسبياً  ؟ غادي تكون زعما عندهم شي معلومه أخری ماعدناش ؟ 
شي مسؤول ايشرح لينا عافكم   والله ايلا تنقدرو نفهمو